Ikke desto mindre var Tallard alarmeret over, at eliteenheden var blevet slået på flugt og red hastigt over slagmarken for at bede Marsin om forstærkninger. Men da han blev hårdt presset af Eugen, hvis andet angreb netop var i fuld gang, afslog Marsin.<ref name=falkner77>Falkner: ''Blenheim 1704,'' p. 77</ref> Mens han konsulterede Marsin, blev mere af hans infanteri trukket ind i Blenheim af Clérambault. Selv om Tallard var klar over situationen, gjorde han intet for at rette op på denne alvorlige fejltagelse, hvilket efterlod ham med blot 9 bataljoner infanteri i nærheden af Höchstädt-vejen til at modstå fjendens koncentrerede rækker i centrum.<ref name=falkner77/> Zurlauben forsøgte adskillige gange igen at forstyrre de allieredes opstilling på Tallards side af vandløbet. Hans forreste kavaleri gjorde udfald ned af skråningen mod Nebel. Men angrebene var ikke koordinerede, og de allieredes støtte skudsalver afskrækkede de franske ryttere.<ref>Falkner: ''Blenheim 1704,'' p. 78</ref>
Under disse træfninger blev Zurlauben dødeligt såret og døde to dage senere. Klokken var lige efter 15.
[[Fil:Allied attack on Oberglau.png|thumb|left|350px|Allieret angreb på Oberglau.]]
Historie